辛棄疾

辛棄疾，字幼安，號稼軒居士，山東東路濟南府歷城縣人。佢喺金國領土出世，但係細細個就抗金歸宋，之後曾經做過江西安撫使、福建安撫使等職務。身後追贈少師職位，諡號忠敏。

辛棄疾除徂係政治家之外，重係南宋豪放派詞人嘅代表，同蘇軾合稱「蘇辛」，同李清照並稱「濟南二安」，同另一位愛國詩人陸游更加不相伯仲。好多人認為，辛棄疾嘅詞風「激昂豪邁，風流豪放」，代表到南宋豪放詞嘅最高成就。但係亦都有人認為，辛棄疾嘅詞豪放係豪放，但係衰在經常堆砌典故，有拋書包嘅傾向。

南宋人
豪放派詞人
棄疾